
	COMISIA JURIDICĂ,

Nr. 53


R A P O R T

asupra   proiectului de Lege  pentru completarea 

art.2 din  Legea nr.12/1990 privind  protejarea

 populaţiei împotriva unor activităţi comerciale ilicite.



Cu adresa nr.53 din 23 februarie 1998 înregistrată sub nr.160/XVIII/11 din 24 februarie 1998, Secretarul General al Camerei Deputaţilor a trimis Comisiei juridice, de disciplină şi imunităţi spre dezbatere, în fond, proiectul de lege menţionat mai sus.



Consiliul Legislativ a avizat favorabil proiectul de Lege pentru completarea art.2 din Legea nr.12/1990 privind protejarea populaţiei împotriva unor activităţi comerciale ilicite, cu Avizul nr.815 din 30 octombrie 1997.



Acest proiect de lege a fost adoptat de Senat în şedinţa din 16 februarie 1998.



In conformitate cu prevederile art.57 din Regulamentul Camerei Deputaţilor, Comisia juridică, de disciplină şi imunităţi a a examinat proiectul de lege, în şedinţa din 4 martie 1998.



In urma dezbaterilor, membrii comisiei  reţinând  că modificarea propusă cu privire la necesitatea abilitării inspectorilor  Oficiului pentru Protecţia  Consumatorilor de a aplica sancţiunile pe care le constată în baza Legii 12/1990 este justificată, au hotărât prin consens, ca proiectul de lege să fie supus Plenului Camerei Deputaţilor, spre dezbatere şi aprobare, în forma adoptată de Senat.



In raport cu obiectul şi conţinutul său, acest proiect de lege face parte din categoria legilor ordinare.

